અમદાવાદ: શહેરમાં મંગળવારે રાતે દહેશત ફેલાઇ અને ફેલાવા પાછળ કોઇ ત્વરિત ઉશ્કેરાટ કે નિર્ણય ન હતો. કરણીસેનાના આગેવાને અન્ય લોકો સાથે સાણંદમાં મિટિંગ કરીને અમદાવાદને કેન્ડલ માર્ચ બાદ સળગાવવાનો પ્લાન ઘડ્યો હતો. પોલીસે વધેલા ઘટેલા લોકોને પકડીને કાર્યવાહી કરી પરંતુ તે લોકોએ જ પોલીસને કહી દીધું કે સાંણદમાં બપોરે જ નક્કી થઇ ગયું હતું કે અમદાવાદના થિયેટરોને આંગ ચાપીને સળગાવી દેવાના છે. અમદાવાદમાં થયેલી ચાર પોલીસ ફરિયાદમાં સમગ્ર ઘટનાને કઇ રીતે અંજામ અપાયો અને પ્લાન થયો તે વિશેની વિગતો જાણવા મળી રહી છે.